Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08 i 61/11) pročelnik JUO Općine Gradac raspisuje

**NATJEČAJ**

**za višeg referenta za proračun i financije na neodređeno vrijeme(jedan izvršitelj/ica), uz obvezni probni rad od 3 (tri) mjeseca**

Osoba koja se prijavljuje na natječaj mora ispunjavati opće uvjete za prijam u službu, propisane člankom 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08 i 61/11), te slijedeće posebne uvjete:

* Sveučilišni prvostupnik ili stručni prvostupnik ekonomske struke,
* najmanje jedna godina radnog iskustva na odgovarajućim poslovima,
* položen državni stručni ispit,
* poznavanje rada na računalu.

Osoba koja ima potrebno radno iskustvo na odgovarajućim poslovima, a nema položen državni stručni ispit može se primiti odnosno imenovati na radno mjesto pod uvjetom da ispit položi u roku od godine dana od dana imenovanja u službu.

Na natječaj se pod ravnopravnim uvjetima mogu javiti osobe oba spola.

Sukladno čl. 35. st. 2. Uredbe o klasifikaciji radnih mjesta u jedinicama lokalne i područne (regionalne) samouprave („Narodne novine“ broj 74/10 i 125/14) osobe koje su po ranijim propisima stekle višu stručnu spremu mogu biti raspoređene na radna mjesta za koja je kao uvjet utvrđen stupanj obrazovanja sveučilišni ili stručni prvostupnik struke.

Uz prijavu na natječaj potrebno je priložiti:

* životopis,
* presliku diplome,
* presliku osobne iskaznice ili domovnice,
* potvrdu o podacima o radnom stažu evidentiranim u matičnu evidenciju HZMO-a
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci),
* vlastoručno potpisanu izjavu (pod materijalnom i kaznenom odgovornošću) da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi ,
* dokaz o poznavanju rada na računalu (svjedodžba, potvrda, pisana izjava),
* dokaz o položenom državnom stručnom ispitu,
* dokaz o radnom iskustvu na odgovarajućim poslovima (preslika ugovora ili rješenja

ili potvrda poslodavca o obavljanju poslova odgovarajuće stručne spreme i struke).

Uvjerenje o zdravstvenoj sposobnosti za obavljanje poslova dostavlja izabrani kandidat po obavijesti o izboru, a prije donošenja  rješenja o prijmu u službu.

U službu ne mogu biti primljene osobe za koje postoje zapreke iz članka 15 i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08 i 61/11).

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo, dostaviti ispravu iz koje je razvidno to pravo, pri čemu se napominje da takvi kandidati imaju prednost u odnosu na ostale kandidate samo pod jednakim uvjetima.

Navedeni dokazi prilažu se u izvorniku ili preslici koja ne treba biti ovjerena, a prije izbora kandidat/kandidatkinja će predočiti izvornik.

Urednom prijavom smatrat će se ona prijava koja sadrži sve podatke i priloge navedene u ovom natječaju. Nepotpune i nepravovremene prijave neće se razmatrati.

Prijave s potrebnom dokumentacijom o ispunjavanju uvjeta iz natječaja podnose se u roku od 8 dana od objave natječaja u Narodnim novinama, osobno ili poštom na adresu: Općina Gradac, Stjepana Radića 3, 21330 Gradac s naznakom „Natječaj – za višeg referenta za proračun i financije - ne otvaraj.“

O rezultatima natječaja kandidati će biti pisano obaviješteni u zakonskom roku.

Za kandidate/kandidatkinje prijavljene na natječaj koji ispunjavaju formalne uvjete provest će se testiranje radi provjere znanja i sposobnosti bitnih za obavljanje poslova radnog mjesta za koje se natječu. Ukoliko kandidat ne pristupi testiranju smatra se da je povukao prijavu na natječaj.

Opis poslova i podaci o plaći radnog mjesta koje se popunjava natječajem objavljeni su na web-stranici Općine Gradac **www.opcinagradac.hr**

Način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru, kao i vrijeme provjere objavit će se na oglasnoj ploči i web-stranici **www.opcinagradac.hr** najranije pet dana prije održavanja provjere.

KLASA: 022-05/17-04/385

URBROJ: 2147-04/17-04

PROČELNIK JUO

Jarmila Tomić